CELEX: 62010CA0616
Language: da
Date: 2012-07-12 00:00:00
Title: Sag C-616/10: Domstolens dom (Tredje Afdeling) af 12. juli 2012 — Solvay SA mod Honeywell Fluorine Products Europe BV, Honeywell Belgium NV og Honeywell Europe NV (anmodning om præjudiciel afgørelse fra Rechtbank ’s-Gravenhage — Nederlandene) (Retligt samarbejde i civile sager — retternes kompetence, anerkendelse og fuldbyrdelse af retsafgørelser — forordning nr. 44/2001 — sag vedrørende krænkelse af et europæisk patent — specialkompetence og enekompetence — artikel 6, nr. 1) — flere sagsøgte — artikel 22, nr. 4) — anfægtelse af patentets gyldighed — artikel 31 — foreløbige, herunder sikrende, retsmidler)

22.9.2012   
            
            
               DA
            
            
               Den Europæiske Unions Tidende
            
            
               C 287/7
            
         Domstolens dom (Tredje Afdeling) af 12. juli 2012 — Solvay SA mod Honeywell Fluorine Products Europe BV, Honeywell Belgium NV og Honeywell Europe NV (anmodning om præjudiciel afgørelse fra Rechtbank ’s-Gravenhage — Nederlandene)
   (Sag C-616/10) (1)
   
   (Retligt samarbejde i civile sager - retternes kompetence, anerkendelse og fuldbyrdelse af retsafgørelser - forordning nr. 44/2001 - sag vedrørende krænkelse af et europæisk patent - specialkompetence og enekompetence - artikel 6, nr. 1) - flere sagsøgte - artikel 22, nr. 4) - anfægtelse af patentets gyldighed - artikel 31 - foreløbige, herunder sikrende, retsmidler)
   2012/C 287/11
   Processprog: nederlandsk
   
      Den forelæggende ret
   
   Rechtbank ’s-Gravenhage
   
      Parter i hovedsagen
   
   
      Sagsøger: Solvay SA
   
      Sagsøgte: Honeywell Fluorine Products Europe BV, Honeywell Belgium NV og Honeywell Europe N
   
      Sagens genstand
   
   Anmodning om præjudiciel afgørelse — Rechtbank ’s-Gravenhage — fortolkning af artikel 6, stk. 1, artikel 22, stk. 4, og artikel 31 i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s. 1) — specielle kompetenceregler og regler om enekompetence — flere sagsøgte — begæring om foreløbige retsmidler indgivet af indehaveren af et europæisk patent med henblik på at opnå et forbud mod en grænseoverskridende krænkelse af patentet
   
      Konklusion
   
   
               1)
            
            
               Artikel 6, nr. 1), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at der i en situation, hvori to eller flere selskaber fra forskellige medlemsstater er parter i en sag ved en ret i en af disse medlemsstater, for hvilken det gøres gældende, at hvert af disse selskaber særskilt gør sig skyldig i krænkelse af den samme nationale del af et europæisk patent, der er i kraft i en anden medlemsstat, derved, at de foretager forbudte transaktioner med det samme produkt, foreligger uforenelige afgørelser i tilfælde af, at kravene blev påkendt hver for sig som omhandlet i denne bestemmelse. Det tilkommer den forelæggende ret at vurdere, om der består en sådan risiko under hensyntagen til samtlige relevante omstændigheder i sagen.
            
         
               2)
            
            
               Artikel 22, nr. 4), i forordning nr. 44/2001 skal fortolkes således, at den under omstændigheder som dem, der foreligger i hovedsagen, ikke er til hinder for anvendelsen af denne forordnings artikel 31.
            
         
      (1)  EUT C 89 af 19.3.2011.